Die nuwe reeks spruit uit ’n gesamentlike onderneming tussen Kubota van Japan en Escorts van Indië. Kubota sal saam met Escorts trekkers ontwikkel en vervaardig vir die groeiende mark in Indië en wêreldwye uitvoer na lande soos Suid-Afrika.
Die trekkers is veral gemik op nuwe toetreders tot die landbou wat ’n meer bekostigbare alternatief nodig het.
Boere het moontlik by NAMPO gewonder oor die oranje trekkers wat van die kant af soos Ford-trekkers lyk. Die verklaring is: Escorts het vroeër ’n lisensie van Ford gehad om die trekkers te vervaardig. Al die trekkers sal nou die Kubota-stempel ontvang.